
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/68/2024 3824203340 17. 07. 2024 JUDr. Róbert Matulák ECLI:SK:OSPD:2024:3824203340.3
Uznesenie Okresný súd Prievidza vo veci starostlivosti o mal. dieťa: A. B., nar. XX.X.XXXX, v konaní zast. kolíznym opatrovníkom: Úrad práce, sociálnych vecí a rodiny Prievidza, dieťa rodičov: matka C. D., nar. XX.X.XXXX, bytom E. X/XXX, F., otec B. B., nar. XX.X.XXXX, bytom G. XXX/X, F., o návrhu matky o úprave rodičovských práv a povinností k mal. dieťaťu, takto rozhodol: I. Konanie zastavuje. II. Žiaden z účastníkov nemá právo na náhradu trov konania. odôvodnenie: 1. Navrhovateľka sa podaným návrhom domáhala úpravy rodičovských práv a povinností k mal. dieťaťu. 2. Navrhovateľka vzala podaný návrh späť z dôvodu, že sa s otcom mal. dieťaťa mimosúdne dohodli na výkone svojich práv a povinností voči maloletému dieťaťu, z dôvodu ktorého na podanom návrhu netrvá. Súd doručil späťvzatie návrhu otcovi a kolíznemu opatrovníkovi a vyzval ich, aby sa k späťvzatiu návrhu vyjadrili. Žiaden z nich sa k späťvzatiu nevyjadril a teda ani neuviedol vážne dôvody, pre ktoré so späťvzatím nesúhlasí. 3. Podľa § 29 ods. 1 Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 7. Súd s poukazom na vyššie uvedené skutočnosti a citované zákonné ustanovenia rozhodol tak, ako je uvedené vo výrokovej časti tohto rozhodnutia. Poučenie: Proti tomuto uzneseniu možno podať odvolanie (§ 357 písm. a) a písm. m) CSP) v lehote 15 dní odo dňa jeho doručenia v troch vyhotoveniach na súde, proti rozhodnutiu ktorého smeruje. V odvolaní sa
popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

